GiliGold/VAD_KnessetCorpus huggingface dataset:
ג'קי קדוש:
 אנחנו מרגישים היום הרגשה קשה מאוד על מה שקורה בכפרים
ג'קי קדוש:
 בקהילה שלנו
ג'קי קדוש:
 כל הכבוד לממשלה, כל הכבוד להם, הם ממש דואגים
ג'קי קדוש:
 אתמול באה משלחת ויצרו איתי קשר מהממשלה, יצאנו איתם והם ראו את הכול, הם ממש דואגים ממה שקרה
ג'קי קדוש:
 ברוך השם, לא קרה כלום לאנשי הקהילה, וברוך השם, אף אחד לא נפגע או קיבל אבן על הראש
ג'קי קדוש:
 גם שלשום, ביום ראשון בראש השנה, קיבלנו את השגריר האמריקאי לבית הכנסת, הוא ביקש שנזמין אותו והוא בא ודיבר מהלב
ג'קי קדוש:
 הוא אמר שהם אתנו ולצידנו ושהם רוצים לעזור במה שאפשר
ג'קי קדוש:
 כל הכבוד לכולם, וגם כל הכבוד לכם שאתם ממש דואגים ורוצים להשתתף ולעזור לנו
ג'קי קדוש:
    הייתה לי הזדמנות לדבר עם הרדיו ועם כמה עיתונאים ולהגיד באופן ברור שיש אנשים, לצערנו הרב, שמשתמשים במצב הזה כדי לקבל כסף על חשבוננו – על חשבון הקהילה
ג'קי קדוש:
 אני נגד הדבר הזה, אני חס וחלילה לא נותן לאף אחד להיכנס ולהשתמש בקהילה שלנו כדי לעשות כסף על חשבוננו – אין דבר כזה
ג'קי קדוש:
 אני אומר באופן ברור מאוד, ברוך השם, הכול בסדר
ג'קי קדוש:
 יש כמה אנשים שרוצים לעזור, האמריקאים רוצים לעזור אבל לעזור בחוכמה, ברצינות ובאמת – לא סתם
ג'קי קדוש:
 דרככם אני רוצה להגיד, שכל אחד ואחד שרוצה לעזור מהלב שלו – תודה רבה, תודה, השם ישמור אתכם
ג'קי קדוש:
 מי שיש לו חשבונות בתוך הראש שלו ורוצה להשתמש בנו – אין דבר כזה
ג'קי קדוש:
 אני לא נותן לו דרך להיכנס ולהשתמש בקהילה היהודית של מרקש – חס וחלילה
עודד פורר:
 ג'קי, המסר שלנו הוא שמדינת ישראל איתכם ורוצה לעזור איפה שצריך כדי לשמר גם את הקהילה, את המבנים של הקהילה ואת המוסדות של הקהילה, ולכן הדיון הזה
עודד פורר:
 קיבלנו בדיוק דיווח ממשרד התפוצות והייתי רוצה לדעת איך נערכים
ארז מלול:
מסייה ג'קי, אני חבר הכנסת ארז מלול, איך אתם מסתדרים עם ההיערכות לחגים מבחינת אוכל? יש כאלה שמקפידים על כשרות, כל היבוא וכל שאר הדברים, אתם מסתדרים עם הדברים האלה או שהשנה זה קשה מתמיד?
ג'קי קדוש:
למה צריך להיות קשה מתמיד? אני חושב שאנחנו ראינו דרך קובי יפרח שמצא כמה דרכים להביא בחורים ומתנדבים שבאו ועוזרים לנו
ג'קי קדוש:
 תודה רבה
ג'קי קדוש:
 ולכן, אין הבדל, מה נשתנה? כלומר, ברוך השם הכול בסדר
ג'קי קדוש:
 אם יש אנשים שרוצים לבוא ולעזור לנו, בבקשה, תודה להם
עודד פורר:
משרד התפוצות, סליחה, קטענו אותך באמצע הדיווח
מרגריטה ספיצ'קו שיין:
ג'קי אמר את מה שיוצא מאיתנו
מרגריטה ספיצ'קו שיין:
 כל העבודה שלנו היא למעשה באמצעות פלטפורמת ההתנדבות של שלום קור שהיא חלק ממוזאיק יונייטד שהנציגים שלה יושבים פה איתנו היום, הם תכף ירחיבו
מרגריטה ספיצ'קו שיין:
 ברגע שקרה האסון במרוקו הכנסנו לפעולה כל אפיק פעילות שיכולנו בהפעלת מתנדבים במרוקו
מרגריטה ספיצ'קו שיין:
 גם בתוך הקהילה היהודית ובהקשר של הקהילה היהודית במוסדות ובמבנים, ובכל מה שאנחנו יכולים לעזור שם
מרגריטה ספיצ'קו שיין:
 מהצד השני יש גם את העבודה בקהילה הכללית, אנחנו עובדים עם כולנא, עם איחוד הצלה ועם כל ארגוני המתנדבים שיש להם אפשרות לפעול שם
מרגריטה ספיצ'קו שיין:
 אני אתן למאיר ולמריה להרחיב לגבי זה ועל הפעילות
יחיאל מאיר הולץ:
תודה, אני מנכ"ל מוזאיק אבל אני חושב שיותר נכון שמריה תדבר פה, היא מנהלת פרויקט ההתנדבות שלנו, של שלום קור
יחיאל מאיר הולץ:
 היא בקשר ישיר עם הארגונים, גם עם קובי שנמצא פה איתנו, עם איחוד הצלה, עם קדנה, עם הצלה ללא גבולות ועוד אחרים
יחיאל מאיר הולץ:
 מריה, בבקשה
מריה יוסים:
24 שעות אחרי שהתרחשה רעידת האדמה רוב הנציגים כבר היו במקום
מריה יוסים:
 בגלל שאנחנו ארגון שהוא NGO יכולנו לשלוח את ה-NGO’s האחרים
מריה יוסים:
 אנחנו כרגע עובדים עם חמש יוזמות ביניהם קובי מכולנא שעדיין פועל בשטח
עודד פורר:
מה הפעילות בשטח? אתם אומרים פועלים, פועלים ופועלים
שלומית אבינח:
מה אתם עושים? תפרטו
מריה יוסים:
ממש התנדבות של הצלה
מריה יוסים:
 אנחנו מדברים על הענקת סיוע של תרופות ומזון, סיוע רפואי, סיוע של פסיכולוגים וכל מה שנוגע בסיוע חירום
מריה יוסים:
 כאשר אנחנו נעזרים במתנדבים בלבד, אצל קובי מכולנא פועלים בין 20 ל-22 מתנדבים
מריה יוסים:
 כל היוזמות משלבות מתנדבים מקומיים מיהדות מרקש ומקזבלנקה, תלוי ביוזמות
מריה יוסים:
 רוב היוזמות כבר סיימו את השלב הראשון של הסיוע המיידי
מריה יוסים:
 כלומר רובם שבו ארצה חוץ מאיחוד הצלה שנשארים לעוד מספר ימים
מריה יוסים:
 קובי מכולנא ממשיך לפעול מכיוון שהוא נמצא שם באופן שגרתי, הוא עוזר בכל הקשור לנושא ההיערכות לחגים, כל הפינוי של בית הכנסת שקרס וכל מה שנוגע לקהילה היהודית
עודד פורר:
איך נערכים לשיקום של המבנים?
מריה יוסים:
זה השלב השני של הסיוע וכרגע אנחנו בוחנים את היוזמות הנוספות שיש ויהיו ויתפתחו עם הזמן
מריה יוסים:
 יוזמות מקומיות יחד עם ארגונים ישראלים ויהודים
מריה יוסים:
 זה יכול להיות training the trainers ממש שיתוף פעולה עם הקהילה המקומית ועם ארגונים יהודית ישראלים
עודד פורר:
אריה, מה שלומך? ברוך הבא
אריה ביבי:
שלום, אדוני היושב-ראש
אריה ביבי:
 אני ראש משלחת הסוכנות היהודית במערב אירופה וגם במרוקו
שי פלבר:
בוגר הקהילה, יש לומר
אריה ביבי:
בוגר הקהילה
אריה ביבי:
 אם יורשה לי בחצי דקה, ברמה האישית, אימא שלי היא ניצולת רעידת האדמה בשנת 1960 באגאדיר, בה נספו שלושת האחיות שלה ואמא שלה
אריה ביבי:
 אין דרך לתאר את ההתרגשות כששמעתי על האירוע ועל זה שבסגירת המעגל יש לי את הזכות לנסות ולעזור כאן ברעידה הנוכחית
אריה ביבי:
 באופן כללי, לשאלתך, היושב-ראש, קרן הביטחון שלנו, שי פירט בנושא
אריה ביבי:
 אנחנו נעזור למבני בתי הכנסת כי יש עדיין חשש מכל מיני דברים שיכולים לקרות בתוך בתי הכנסת
אריה ביבי:
 אדוני היה שם וראה את המקום, וביחד עם נשיא הקהילה מר קדוש ועם קובי אנחנו פועלים כדי לשמר ולבדוק שהכול ילך כשורה בתוך בית הכנסת
אריה ביבי:
      לגבי המבנים של הקהילה עצמה, כמו שהיושב-ראש אמר, זה עניין של שלטונות מרוקו
אריה ביבי:
 בסופו של דבר, אנחנו לא יכולים להתערב כרגע כל עוד השלטונות לא בודקים
אריה ביבי:
 יש את מהנדס העיר ועוד כל מיני פעולות שצריכות להיעשות על מנת לראות מה המצב, ואני חושב שזה מוקדם מדיי
עודד פורר:
הם הגיעו כבר?
אריה ביבי:
כן
אריה ביבי:
 אני חושב, אני לא יודע אם קובי היה כאן, אני הגעתי באיחור, אני מתנצל
אריה ביבי:
 הוא דיבר?
אריה ביבי:
אני יודע שמהנדס העיר היה בחלק מהמקומות, כדי לראות איפה ניתן להמשיך לחיות ואיפה עדיין יש בעיה
אריה ביבי:
 לכן, אנחנו מחכים לראות מה בסופו של דבר יקרה וכדי לראות מה היקף העזרה שיצטרכו
אריה ביבי:
 במידה ויצטרכו אותנו ואנחנו שמענו את הדברים של ג'קי, אנחנו נכבד כל החלטה שלהם בנושא הזה
אריה ביבי:
 אני חייב לומר שהמחנכים שלנו בקזבלנקה שאדוני היושב-ראש ראה אותם, הגיעו עם משלחת של תלמידים מבית הספר מקזבלנקה כדי לעזור וכדי לתמוך
אריה ביבי:
 אני חושב שזה היה חשוב ומרגש לראות אותם
אריה ביבי:
 יש תמונה מאוד מרגשת שבה רואים את תפילת המנחה ואת התפילה של חלק מהמתנדבים המוסלמים ליד מתפללים ביחד ומתנדבים ביחד – בהחלט תמונות יפות ומרגשות ואנחנו כאן לכל עזרה שיצטרכו שם במקום
אריה ביבי:
 אני חייב להגיד שגם בקזבלנקה, אומנם לא היה פה דיווח, אבל גם שם הקהילה חוותה חוויה לא נעימה
אריה ביבי:
 כאשר ביום שישי בלילה, בשעה 11 בלילה, כל הקהילה התכנסה אל תוך בית הספר היהודי שם, בנווה שלום, איפה שהיינו
אריה ביבי:
 הם חיכו עד אחת בלילה כי חששו שתהיה עוד רעידה
אריה ביבי:
 ולכן, גם הקהילה בקזבלנקה חוותה טראומה מסוימת מהמצב
אריה ביבי:
 הצוותים הפסיכולוגים של הסוכנות היהודית עומדים איתם בקשר, במידה ויצטרכו אנחנו כאן לעזרה בכל נושא
עודד פורר:
 בנימין רוטלנד, מהפדרציות היהודיות בצפון אמריקה
עודד פורר:
 הבנתי שגם אתם נרתמתם לעניין
בנימין רוטלנד:
כמו בכל מקרה שמשפיע על הקהילות היהודיות בעולם פתחנו קמפיין גיוס כספים, שמיועד גם לעזור לקהילה היהודית וגם לעזור לקהילה הלא יהודית
בנימין רוטלנד:
 אנחנו פועלים באמצעות הסוכנות השותפה הקבועה שלנו, ועם הג'וינט השותפה השנייה
בנימין רוטלנד:
 דרכם אנחנו פועלים כדי לעזור לקהילה
עודד פורר:
 קובי יפרח, בבקשה
קובי יפרח:
אני רק אחזק את מה שאמר ראש הקהילה לגבי כל הנושא של הארגונים שמגיעים לכאן ורוצים לעשות טוב, אבל על הדרך באמת אנחנו רואים את זה וזה באמת מצער
קובי יפרח:
 המבנים ומה שהקרן לביטחון עשתה במשך השנתיים האחרונות בתחזוקת המבנה הזה ובפתיחת הדלתות שראיתם שם, יושב-ראש הוועדה היה שם וראינו את הפתיחה של הדלתות שקרן הביטחון עזרה לנו
קובי יפרח:
 הדבר הזה באמת סייע לנו ואנחנו מקווים מאוד שנפעל בדרכים כמו שפעלנו בעבר ונמשיך לפעול כך על מנת לחזק גם את המבנה, גם את בית הכנסת וכמובן גם את החוסן הרוחני של הקהילה
עודד פורר:
 מישהו רוצה להוסיף עוד משהו לדברים שנאמרו, משרדי הממשלה? הסוכנות? אני רוצה לסכם את הדיון
עודד פורר:
 ראשית, אני שמח לשמוע מהקהילה שבסך הכול לא נפגעו בנפש, יש נזקים לרכוש שאפשר להתמודד איתם ויודעים להתמודד איתם
עודד פורר:
 אני שמח לשמוע שהרבה מאוד גופים נרתמים לסייע וגם משרדי הממשלה – לפחות זה מה שאני מרגיש פה – נמצאים בתמונה
עודד פורר:
 הבקשה שלי להעביר מסר, אתם לא לבד ומדינת ישראל איתכם ואנחנו פה בלב ובמה שאנחנו יכולים לסייע, וזה מסר חשוב
עודד פורר:
 מבחינת ישראל ערבים זה לזה
עודד פורר:
      בהמשך אני מבקש מהסוכנות היהודית, אריה, שי, תעדכנו אותנו ככל שנדרש, אם יש בעיות כלשהן שמתעוררות בדרך, אם יש איזושהי פעילות שנדרשת
עודד פורר:
 וגם מראשי הקהילה, ככל שתידרש עוד עזרה אנחנו נשמח לסייע
עודד פורר:
 אני שמח לשמוע שהדברים נמצאים בנתיב הנכון, זאת הייתה המטרה של הישיבה, לראות שאנחנו בכיוון הנכון גם מול הקהילה
עודד פורר:
 בסוף יש שם מורשת עתיקה, גם של בית הכנסת וגם של בית העלמין שחשוב לשמור אותה וחשוב לדאוג שהיא תישאר לדורות
עודד פורר:
 יש לנו את הזכות ואת היכולת לעשות את זה היום, ואני חושב שבהחלט צריך לפעול לזה
עודד פורר:
 שיהיה גמר חתימה לכולם, הישיבה נעולה
עודד פורר:
אני מתכבד לפתוח את ישיבת וועדת העלייה, הקליטה והתפוצות, הנושא היערכות משרדי הממשלה לפינוי עולים חדשים, מרכזי קליטה, פינוי של מקבצי דיור של משרד העלייה והקליטה ובתי גיל הזהב בצפון ובדרום, תקופת חרבות ברזל
עודד פורר:
 כדי למקד את הדיון, יש אחד, את האירועים בדרום, שברור לחלוטין וכבר אנחנו נמצאים בעיצומם, כולל הצורך לפנות חלק מהמבנים, כולל הצורך לייצר להם פתרונות ודיור חלופי ויש גם היערכות לקראת מה שאולי צפוי בצפון, שם אני רק מזכיר, המגונים בצפון הרבה פחות טובים מהמגונים בדרום, לפחות אם נסתכל ברמת המקרו, אני לא יודע במצב של בתי גיל הזהב ואני לא יודע, איפה נמצא משרד השיכון בתוך התמונה הזאת שזה מה שמעניין אותי מאוד לדעת, כי משרד הקליטה, סוכנות, השאיפה שלי לסיים את הדיון כמה שיותר מהר, אני חושב שהראשונים שצריכים לדבר זה משרד הקליטה, אולגה בזום, בבקשה
אולגה דדון:
צוהריים טובים לכולם, קודם כל רצינו להתייחס שמשרד הקליטה מיד כשיצאנו מאותה שבת ארורה, קודם כל, כבר באותה שבת התחלנו לעבוד בפועל, לאסוף נתונים, להיות בקשר עם אנשים, עשינו את כל הערכת מצב, כל מה שנדרש ופעלנו במיידי, למיפוי צרכים מידיים בדרום, בהתאם למצב
אולגה דדון:
 כפי ששלחנו לכם, אנחנו כבר ביום ראשון, פעלנו לפינוי שדרות, מקבץ דיור שדרות, קשישים וזה היה פינוי מאוד לא פשוט, אני לא ארחיב, כולם יודעים מה היה המצב באותה תקופה, נעשו פה מאמצים ואני לא ארחיב, אבל זה היה לא פשוט, הוצאנו משמה אנשים לבית מלון בנתניה
אולגה דדון:
 במקביל הוצאנו כאלפיים איש ממרכזי קליטה, יחד עם הסוכנות, לאזורים בצפון ומרכז, לא רק הוצאנו את כל המשפחות שנדרש להם פינוי והפוגה, אנחנו נותנים להם גם פעילות, יחד עם תנועות הנוער, פיקוד העורף, מורות-חיילות, כל המעטפת הנדרשת
אולגה דדון:
 אנחנו נמצאים כל הזמן בקשר רציף עם כל המוקדים הפזורים, הן מרכזי קליטה, הן מקבצי דיור, ממפים צרכים, למשל שבוע שעבר, הפצנו גם מים וחבילות מזון למקבצי דיור באשקלון, כי היה מצב לא פשוט לגבי האספקה
אולגה דדון:
 כל צורך שעולה אנחנו נותנים מענה, יחד עם משרד השיכון, משרד הבריאות, משרד הרווחה ופיקוד העורף ופה אני רוצה שרעות תתייחס לפעילות יותר רחבה, בבקשה
עודד פורר:
רעות, אני ארצה התייחסות לגבי כל מה שקורה בצפון
רעות פוגל:
אני אתייחס בהחלט, אני שזה בזום, אני בברית, באמצע מלחמה, אז יש גם בשורות טובות מידי פעם
רעות פוגל:
 אז ככה, אנחנו נערכים, גם בעניין הדרום וגם בעניין הצפון, אני תיכף אתייחס ממש ספציפית לשאלתך לצפון
רעות פוגל:
 אנחנו גם נותנים מענה שוטף לכל הפערים שעולים הדחופים והלא דחופים, מאוכלוסיית העולים, מהרשויות המקומיות, פיקוד העורף, רשות חירום לאומית, כל מי שאיתנו באירוע הזה, גם אנחנו כל הזמן בשלבי היערכות, מסתכלים רגע אחד קדימה, יחד עם משרד הביטחון, מדברים איתנו כל משרדי הממשלה על היערכות של פינוי כזה, או אחר, בקילומטרים מהגדר, אני לא יודעת, אם מותר פה להגיד את מספר הקילומטרים והיערכות הספציפית, אבל אנחנו ממפים את האוכלוסייה, כולל אם יש שם מקבצים, כולל אם יש שם עולים ללא מיגון ראוי ואנחנו נערכים, גם עושים איתם שיח, גם נערכים לפינוי כזה, או אחר, זו ההסתכלות שלנו קדימה
רעות פוגל:
 יש לנו כבר את המיפויים והרשימות כנדרש, עד כאן לגבי שאלתך
עודד פורר:
תודה, משרד השיכון
גילה פינקלשטיין:
אנחנו קודם כל נערכים לפינוי באשקלון, אנחנו גם ממפים את הדיירים, אנחנו עושים בדיקה מי מעוניין להתפנות, מי לא מעוניין להתפנות
גילה פינקלשטיין:
 עשינו פינוי כבר לחלק מהדיירים בנתיבות ואופקים, מי שרצה, פינינו אותם לים המלח
גילה פינקלשטיין:
 לגבי הצפון, אנחנו גם נערכים - - -
עודד פורר:
אתם מפנים עכשיו לים המלח, לכמה זמן הם פונו?
גילה פינקלשטיין:
כרגע, הם פונו כבר בשני שבוע שעבר, ממש אחרי, כרגע המלון שלהם עד יום חמישי, אבל מחר אנחנו נעשה הערכת מצב ונחנו נעריך להם את זה
גילה פינקלשטיין:
 מדובר באנשים קשישים בבתי גיל הזהב, כן, יש בזה לא מעט מורכבות, כי יש כאלה שיש להם כלב קטן ויש כל מיני צרכים, אנחנו ממש איתם, יש לנו נציג שמבקר שם כל יום ובודק לשלומם
גילה פינקלשטיין:
 גם בצפון אנחנו ממפים את האוכלוסייה ואנחנו - - -
עודד פורר:
אם חס וחלילה תצטרכו - - -
גילה פינקלשטיין:
לא, אני אגיד לך, בעיקר הקושי שלנו זה בבתי מלון, זאת אומרת, חדרים בבתי מלון
עודד פורר:
לכן אני שואל, אם חס וחלילה תצטרכי מחר לפנות שני מרכזים כאלה בצפון, יש לך לאן?
גילה פינקלשטיין:
אז אנחנו עכשיו בדיוק, אנחנו יושבים על זה עכשיו, העדיפות שלנו היא לדרום, זאת אומרת, אני לא כל כך, תל אביב וירושלים יש יותר, אבל זה פחות, כי כאילו להעביר אותם למקום שיש אזעקה למקום אחר, קשישים שירוצו למקלט, אז לא עשיתי בזה הרבה
גילה פינקלשטיין:
 אנחנו בבדיקה מול ים המלח עכשיו, עוברים ממש מלון מלון, עושים מיפוי, גם ירוחם האזור הזה
גילה פינקלשטיין:
 זה באמת תלוי גם כמה ירצו
גילה פינקלשטיין:
 אני חייבת להגיד שהקשישים לא ממהרים להתפנות, זאת אומרת אנחנו מאוד - - -
עודד פורר:
אם יפתח אירוע מצפון זה סדרי גודל אחרים ממה שהכרתם בדרום, עכשיו צריכה להיות לכם איזושהי - -
גילה פינקלשטיין:
אז יש, אנחנו עובדים על זה במלא המרץ
עודד פורר:
מתי היא תהיה מוכנה?
גילה פינקלשטיין:
היום-מחר כבר, אנחנו נדע להגיד
גילה פינקלשטיין:
 עכשיו זה לא רק אנחנו מפנים, זה כל העוטף, זאת אומרת יש עניין שעכשיו גם קשישים אי אפשר לפנות לכל מקום, זאת אומרת זה –
עודד פורר:
ולכן אני שואל, הרבה יותר קל לעשות את ההכנות היום מאשר חס וחלילה אחרי שנופל משהו
גילה פינקלשטיין:
בסדר, אז אנחנו עושים את זה, האמת שאנחנו עושים את זה כבר בהחלט
עודד פורר:
אולגה משרד הקליטה, רצית עוד משהו קודם?
אולגה דדון:
גם אנחנו, כמו שאמרתי עושים את כל ההיערכות בכל הגזרות, אבל גם חשוב לי להדגיש, אנחנו עושים שיחות יזומות, לא רק לאנשים שנמצאים במרכזי קליטה ומקצבי דיור, אנחנו עושים שיחות יזומות לכל העולים, עד היום כבר עשינו שיחות יזומות עם כ-22 אלף נפש, זאת אומרת אנחנו מנסים לעטוף את כל כלל אוכלוסיית העולים במשרד
עודד פורר:
שי
שי פלבר:
אז אני אגיד שאנחנו ביום שבת קיבלנו החלטה, ביחד עם משרד העלייה והקליטה, בהתייעצות שעשינו, קיבלנו החלטה שאנחנו לא מחכים ומפנים באופן מידי, כי הבנו שהאירוע הוא אחר והבנו שאוכלוסיית העולים, אחד, קשה לה הרבה יותר מהישראלים הרגילים והדבר השני שרמת המיגון בחלק ממרכזי הקליטה היא לא מספקת, ברמה של מקלטים למשל, שלפני שלושים וארבעים שנה ומהכרות של העבר, ראינו שעולים למשל, יורדים למקלט וכבר לא יוצאים ממנו כמה ימים וזה לא דרך להתנהל, וודאי לא לתקופה ארוכה, לכן ביום ראשון כבר פינינו את מרכז הקליטה באיבים, שהוא צמוד ל
שי פלבר:
 שאתם מכירים ופינינו שני מרכזי קליטה באשקלון וגם חלק ממרכז הקליטה בבאר שבע, ששם רמת המיגון מבחינת היקף המקלטים היא לא מספיקה
שי פלבר:
 יש לנו קרוב ל-1,800 עולים שכבר פינינו, לשמחתי עשינו כבר מבעוד מועד, הסכמים עם אנה, אכסניות הנוער של ישראל במקרה חירום וכרגע אנחנו מפוזרים בניר ציון, בבית שאן, אנחנו מנסים למצוא מקומות לא מרכזיים, אז בניר עציון, בבית שאן, במצפה רמון, אפילו לאילת הדרמנו ואפילו קצת בנתניה
שי פלבר:
     אנחנו לוקחים את זה כרגע, אני אומר על עצמנו, אני חייב להגיד, לא חיכינו עדיין להחלטות של הפינוי, אנחנו בקשר עם רח"ל, אני חייב להגיד שהמרכז לעלייה והקליטה עוזר לנו רבות באפשרות לקבל מימון לדבר הזה
שי פלבר:
 כרגע אנחנו הארכנו עד יום חמישי הקרוב, סדר גודל של כבר שבועיים
שי פלבר:
 אנחנו בהערכות מצב ונפעל לגבי ההמשך
שי פלבר:
 קיבלנו ביום חמישי ופוזרו ביום ראשון, 130 חיילים וחיילות של פיקוד העורף ושל משרד הביטחון, של חיל החינוך, תוספת משמעותית, אגב, בכל הארץ הכוונה, לא רק בדרום, כל מרכזי ההפגה, תוספת משמעותית שעוזרת לנו לנהל את השוטף של העולים, כי אנחנו מבינים שזה שגרה שצריך להתארגן אליה
שי פלבר:
 מלי דיברה על מורכבויות, אז למשל, שפינינו את העולים, חשבנו על כמה ימים, אז היום צריך לארגן להם כביסה לטובת העניין, נכנסים ללמידה מרחוק כרגע, רכשנו היום 1,000 טבלטים, הצלחנו לרכוש כדי שנוכל ללמוד את העולים מרחוק, אבל יש פה מעמד שצריך להבין רגע, שאני מסתכל עליו בהבנה שלנו הוא לאורך זמן ולאורך זמן צריך פה התנהלות אחרת, גיבוי תקציבי, בהקשר הזה
שי פלבר:
     לגבי הצפון, אני אגיד שאנחנו כרגע נמצאים עם עתודה של כ-700 מיטות נוספות שלקחנו למקרה חירום של הצפון, אבל צריך לומר, יש התנפלות, לא פחות מזה, על המקומות הללו, לא רק של הארגונים ושל הממשלה, גם אנשים פרטיים שמחר לוקחים לעצמם מקומות, כי הם מרגישים שהם צריכים, גם פה, ביחד עם משרד העלייה והקליטה, גיבשנו סדרי עדיפויות לגבי הצפון, איזה מרכזי קליטה, רמת המיגון, מבחינת כמות המקלטים, אינה מספקת ולכן אנחנו נתעדף פינוי, או שמרכזי קליטה, או לחילופין של נגיד, קשישים, בעלי מוגבלויות וילדים וכו' וכו', שנוכל להיערך
שי פלבר:
 כמובן שאם הצפון יכנס גם לתהליך הזה, אז מדובר בהיקפים הרבה יותר משמעותיים, אני אומר שזה מדיר שינה מעיננו, כי זה מספרים אחרים, זה גם היקפים של מרכזי קליטה שפזורים ממש בקו האש בצורה משמעותית, אבל אנחנו נתארגן בהתאם, בנוסף לתיעדוף שעשינו היום, חשוב לי להגיד, אנחנו במקביל לטיפול בעולים שמפנים אותם, בסוף יש פה עולים עם משפחות שצריכות להתנהל, לכן המאמץ הגדול, לנסות לשמור על שגרה, תנועות הנוער שבאות ומפעילים, לימודי עברית ולימודים בזום, בהנחה שהדבר הזה ייקח הרבה מאוד זמן
שי פלבר:
 פינינו גם חיילים מגרעין צבר מהעוטף, למרכז קליטה ברעננה, בתיאום עם משרד העלייה והקליטה, התבקשנו ועשינו את זה ואני יודע שזה לא נושא הדיון, אבל חשוב לומר מילה על הדבר הזה, במקביל לכל התהליך הזה, ממשיכים להגיע עולים לישראל וחשוב שימשיכו להגיע עולים לישראל בתקופה הזו, נכון יש עולים שביקשו לדחות את עלייתם, זה מובן, אבל אנחנו על גלובל פתוח, בתיאום עם משרד העלייה והקליטה ואנחנו ממשיכים לקבל עולים, אנחנו הפצנו ביחד עם המשרד, דף לכל עולה, טרום עלייתו, מה השירותים שהוא יכול לקבל פה וסיוע פסיכולוגי לטובת הדבר הזה וצריך פה להמשיך את הרציפות התפקודית, הרציפות התפקודית היא גם המשך העלייה שאתה היית מנכל המשרד בצוק איתן, אתה תספר - - -
עודד פורר:
הגיעו עולים לעוטף?
שי פלבר:
נכון, הגיעו לעוטף ומבחינתי, הגדרנו את זה ביחד עם השר, שמדיניות העלייה והקליטה, רציפות תפקודית של המשק, זה גם המשך העלייה לישראל, בוודאי בתקופה הזו
עודד פורר:
ארז שני, עמיגור, מנכ"ל עמיגור
ארז שני:
שלום לכולם, עמיגור מנהלת היום בדרום כ-2,700 יחידות דיור בהם מתגוררים קשישים
ארז שני:
 מבחינת פינויים, אנחנו פינינו בבית באופקים, מתוך כחמישים קשישים, התפנו רק 15, לים המלח, זה מי שהסכים, ניסינו לשכנע פעם אחר פעם, לצערי לא הייתה הסכמה והייתה מישהי מאשקלון שניגשה ומיד משרד השיכון נענה בעניין, יחד עם זאת, אני מבקש פה לעלות נושא חשוב מאין כמוהו, אנחנו נמצאים ביישובי העוטף, חלק מהבתים הם ביישובי העוטף, כולל אשקלון שגם באו מחבלים, אני הייתי באירוע שבשכונה של 600 קשישים שמתגוררים אצלנו בבית גיל הזהב, היו ארבעה מחבלים, לא יכול להיות שאין שמירה בבתים האלה, לא יכול להיות שאין מאבטחים עם נשק, אני שומע, אני מבין שזה קשה לגייס, אני מבין את הכול, אם אני הצלחתי לגייס היום שני שומרים עם נשק בשכר אמנם כפול, אבל אני הצלחתי, אין סיבה שמדינת ישראל לא תצליח, שתשלח חיילים מפיקוד העורף עם נשק, שתשלח חברות אבטחה עם נשק
ארז שני:
 יש לנו בערים מעורבות, יש לי תמונות מהעיר לוד, של בני מיעוטים, יש במצלמה, מאיימים מול המצלמות על הקשישים, מטרידים אותם ואין לי לתת מענה, המענה היחיד שאני שומע ממשרדי הממשלה, זה תבוא, נשלח לפה את העירייה, נדאג שיהיה סיורים, זה לא עוזר, לא יכול להיות שיטרידו קשישים עם מצ'טה בחוץ, זה לא הגיוני
עודד פורר:
ארז, כמה בניינים כאלו יש ברחבי ישראל?
ארז שני:
בכל ישראל?
עודד פורר:
שאתה מכיר
ארז שני:
ובדרום?
עודד פורר:
כן, בניינים
ארז שני:
רק למשרד השיכון, אם אני זוכר נכון יש כ-120, זה לא מקבצים של הקליטה
קריאה:
72 משרד הקליטה
עודד פורר:
אוקי, אנחנו בכמעט 200 שזה כולל גם את שלך בעצם, המספר הזה כולל גם את שלך, נכון?
ארז שני:
אצלי כן, על המשרד יש כן, זה 64 ולנו יש את השאר הם שלנו, כן
עודד פורר:
אוקי, אנחנו מדברים על סדר גודל של אבטחה של 200 מבנים כאלה - - -
שי פלבר:
ואני מבקש ברשותך, להוסיף גם את מרכזי הקליטה שעדיין לא פונו
עודד פורר:
כמה כאלה יש לך?
שי פלבר:
25
עודד פורר:
נניח שיש 250 מבנים כאלה, שבכל אחד צריך שני שומרים, נעשה את זה, נחלק את זה לשלוש משמרות, אתה צריך 1,500 שומרים
עודד פורר:
 תראו, יש היערכות עם פיקוד העורף, לגיוס כיתות, גם כיתות כוננות בישובים שזה הגנה יישובית, מעבר לסיפור הזה, צריכה לעלות דרישה מסודרת לפיקוד העורף, הדרישה הזו חייבת לבוא ונכון שתבוא לדעתי משר העלייה והקליטה ושר השיכון גם יחד, צריכים לכתוב את המכתב הזה במשותף, אני אוציא מכתב לשניהם, במקביל, ארז, את מה שאמרת עכשיו, תוכל להעביר לי את זה כתוב עוד היום בהקדם?
ארז שני:
כן, אני אוציא לך את המכתב שהוצאנו אתמול לשר השיכון בעניין הזה
עודד פורר:
אני אנסה מול פיקוד העורף, יש אפשרות לגייס מילואימניקים ויש נכונות של אנשים להתגייס שהם כבר אחרי גיל המילואים, מה שנקרא, חבר'ה שהיום לא יגייסו אותם לצו שמונה, אבל הם בהחלט יכולים לעמוד שניים עם נשק, בכל יישוב, חבר'ה מהיישוב גם, אז זה גם לא כזה סיפור, חבר'ה זה מה שאתם צריכים לעשות, אתם צריכים לשמור, כמו שכל אחד מאיתנו עושה שמירות ביישובים שלו
עודד פורר:
 תעביר לי את זה בהקדם, אם אפשר, האמת שעדיף היה, אם הייתי מקבל מכתב כזה מהסוכנות היהודית, שכולל בתוכו, גם את המבנים של משרד השיכון, משרד הקליטה וגם את מרכזי הקליטה גם יחד, אני רוצה כבר לעשות על כל הדבר הזה
עודד פורר:
 אוקי, משרד הרווחה, וורקי
וורקי קסאי:
היי, שלום
עודד פורר:
כן, וורקי, ההערכות שלכם?
וורקי קסאי:
משרד הרווחה נותן מענה באמצעות עובדים סוציאליים שעובדים במחלקות לשירותים חברתיים, לגבי מקבצי הדיור זה המענה שאנחנו נותנים
וורקי קסאי:
 צריך לומר שמדובר בכמויות מאוד גדולות, אז אנחנו באמצעות פניות שאנחנו מקבלים, אנחנו נותנים את המענה הזה, אבל צריך להגיד שיש איזושהי, עוד לפני המלחמה, יש איזשהו שולחן עגול שעוסק בנושא של מקבצי דיור, שזאת אוכלוסייה מבוגרת שמתמודדת גם עם הנושא של זקנה והזדקנות, מצב סוציו-אקונומי נמוך ואוכלוסיות של עולים שזקוקים להנגשות מיוחדות וגם אם אתה זוכר, כבוד היושב ראש, הסיור שערכנו בחיפה והבנו שבאמת, צריך פתרון שהוא גם ארוך טווח שזה אומר שיהיו שם תקנים של עובדים סוציאליים במקצבי הדיור שיוכלו לתת מענה, גם בחירום וגם כמובן בשגרה
עודד פורר:
 אנה משה
אנה משה:
היי, מה שלומכם? שלוש נקודות ממש קצרות, בהתייחס לעולים חדשים, בעיקר אלה שמפונים נכון להיום ממרכזי קליטה, אני מקבלת הרבה מאוד פניות מאנשים שחיפשו עבודה, או התחילו איזה עבודה חדשה וכרגע כבר לא עובדים וכו', הם פונים לאור, יש איזשהו פרסום שמדבר על 4,000 שקל מענק לנפגעי טרור והם שואלים, האם ניתן לארגן איזשהו מענק חד-פעמי לעולים חדשים שכבר לא נמצאים בתמיכת המדינה, שככה התחילו את החיים שלהם, אבל אתם יודעים, איבדו את העבודה, או שלא הצליחו עוד למצוא עבודה חדשה, יכול להיות ששווה לחשוב על איזשהו מענק חד-פעמי ומהיר לאנשים האלו, זו נקודה אחת, פשוט לתמוך בכמה שבועות האלה, בעיקר לאור העובדה שחלקם נאלצים לעזוב את הבתים שלהם, כי אין להם ממ"ד ולחפש איזשהו מקום חלופי לחיות בו והם צריכים גם לשלם את שכר הדירה וגם את התשלום למקום החדש לחיות
אנה משה:
 דבר שני, שהייתי רוצה לבקש, אמנם אין פה נציגי בנקים זה נושא שאנחנו עוסקים בו די הרבה, דווקא עכשיו לאור המצב, הייתי רוצה שתצא איזושהי הוראה, או משהו כזה, שהעברות קטנות, נניח עד 10 אלף דולר לעולים חדשים מחו"ל, מקרובי משפחה, או משהו כזה, יועברו יחסית מהר, א', הבנקים עכשיו לא עובדים כמו שעבדו, אנשים צריכים לשרוד ולחיות, גם ככה היו לנו בעיות לפני כן בהעברות, היה טוב, אם סכומים קטנים היו עוברים יחסית אוטומטית, גם אם זה מהעסקים שלהם מרוסיה, או ממקומות אחרים, כדי שיוכלו לשרוד
עודד פורר:
 רעות פוגל, בבקשה
רעות פוגל:
כן, תודה, שתי נקודות שאני מבקשת להתייחס אליהן, אחת זה נושא האבטחה של מקבצי דיור בערים מעורבות וכו', אנחנו כבר הגשנו לפני כמה ימים בקשה לרח"ל ולפיקוד העורף בנושא, התשובות שממשיכות להגיע, אני רק רוצה להגיד שזו לא בקשה חדשה, מזה כמה ימים, אנחנו מבקשים את הדרישה הזאת, זה פעם אחת
רעות פוגל:
 פעם שנייה, חשוב לי להגיד שזה לא רק נושא של היערכות לפינוי, או פינוי שבוצע, יש מעגל שלם של טיפול שממשיך, צמוד וסיוע לעולים שנמצאים שם, סביב השעון וחשוב להגיד שזה עבודה שמעסיקה את המשרד שלנו, החל מהמחוזות, המרחבים, אנחנו נוגעים בעולה-עולה, גם מורות-חיילות וגם בצרכים של העולים
רעות פוגל:
 תודה
עודד פורר:
תודה, אורטל בן נעים מרח"ל
אורטל בן נעים:
שלום, צוהריים טובים, ככה, אז אני רק אומר שאנחנו ברח"ל, אנחנו פתחנו חמ"ל אחוד, מרכז לתפקוד תפקודית, בשיתוף כמובן עם פיקוד העורף, אנחנו מסייעים בחיבור ותיאום של משרדי הממשלה, לפערים ומענים, אני אומר שאנחנו באמת, בקשר עם משרדי הממשלה כמו שחלקם ציינו כאן, כל מה שניתן לסייע, דרך המרכז לסיוע לתושבים בכל מה שקשור בהפוגות, בתיעדוף להפוגות ואנחנו נמצאים שם במה שאנחנו יכולים, כמובן, לסייע בכל מה שניתן
עודד פורר:
אני רוצה ככה לסכם את הדיון של הדברים ששמעתי פה עכשיו, לא נראה שיש היערכות לגבי מספקת, לגבי פינויים, ככול שידרשו מצפון, תבינו לנושא הצפון, אתם צריכים להיות מוכנים בטווח הזמן המיידי, זה אומר שאם חס וחלילה קורה משהו, יודעים כבר, לאן מזיזים את מי וכנראה שירצו, אם בוא נגיד ככה, אם אנחנו נהיה באירוע צפוני, כנראה שיהיו שירצו, אני מרשה לעצמי עם יסוד סביר להניח ואני אגע פה עכשיו בשתי סוגיות, האחת זה זה והשנייה זה האבטחה
עודד פורר:
 ראשית לגבי הסוגייה של הפינויים ושל המצב במקבצים ובכלל בתי גיל הזהב וטיפול בקשישים, פה חייבת להיות תוכנית סדורה שגם מתוכללת באופן ברור, משרד השיכון, משרד העלייה והקליטה, הסוכנות היהודית, אני מכניס פנימה גם את מרכזי הקליטה, לגבי הפינויים שלהם